open-index/open-wikipedia-markdown huggingface dataset:
קאיסה

**קאיסה** (בלטינית: **Caïssa**) היא אחת מהדריאדות (נימפת יער) שזכתה בכבוד להיות אלת השחמט. מקור המיתוס הוא בשיר שנקרא קאיסה, שחובר בשנת 1763 בלטינית. השיר נכתב על ידי הבלשן האנגלי ויליאם ג'ונס במבנה של הקסמטר.

בשיר קאיסה דוחה בתחילה את חיזוריו של אל המלחמה היווני ארס. האל הדחוי מבקש את עזרתו של אל הספורט, שממציא את משחק השחמט כמתנה לארס כדי שזה יזכה בחסדיה של קאיסה.

קאיסה מוזכרת לעיתים קרובות בניתוחי שחמט. גארי קספרוב מזכיר אותה פעמים רבות, בעיקר בהקשר של מזל, כתחליף למילים "המזל שיחק לי" הוא כותב "קאיסה הייתה עמי", בעיקר בעמדות בלתי ברורות או כאשר הוא מקריב כלי.

התוכנה הראשונה שזכתה באליפות העולם בשחמט למחשבים שנערכה בשנת 1974 נקראה קאיסה.

## קישורים חיצוניים

* ויליאם ג'ונס, תרגום לאנגלית של השיר

קטגוריה:שחמט
קטגוריה:אלים יווניים
קטגוריה:דריאדות
טוריאי

[שמאל|ממוזער|200px|הטוריאי המפורסם ב[מקדש השינטו באיצוקושימה]]
[שמאל|ממוזער|200px|טוריאי על [הר פוג'י, סמוך לפסגה]]
**טוֹרִיאִי** (יפנית **鳥居**) הוא שער מסורתי יפני הנמצא בכניסה למקדשי שינטו, לעיתים גם במקדשים בודהיסטים. לטוריאי שני עמודים ניצבים הנושאים שתי קורות אופקיות, ופעמים רבות הוא צבוע בוורמיליון (אדום-כתום). באופן מסורתי עשוי הטוריאי מעץ או מאבן, אם כי בשנים האחרונות החלו להופיע שערים עשויים פלדה או פלדת אל-חלד. הטוריאי מסמל את החיץ שבין המקדש הקדוש לחוץ שאינו קדוש, ומאמינים תורמים טוריאי כאות תודה על הצלחתם. על טוריאי מופיע פעמים רבות לוח ועליו כיתוב כלשהו.

מקור השם אינו ידוע, ואחת הסברות היא שהשערים הוקמו כמקום מנוחה לציפורים, הנחשבות בשינטו לשליחותיהם של האלים. ראיה לסברה זו מצויה בפירוק המצרף **鳥** (**טוֹרי** – "ציפור") ו-**居** (**אִי** – "מקום"). תאוריה אחרת כי המילה באה מהפועל **通り入る** (**טוֹרִי-אִירוּ** – "לעבור דרך ולהיכנס").

## ראו גם
* טוראנה
* אדריכלות השינטו

## קישורים חיצוניים

* טוריאי באנציקלופדיה לשינטו

קטגוריה:יפן: מבנים
קטגוריה:שינטו
קטגוריה:יפן: תרבות
קטגוריה:מילים וביטויים ביפנית
קטגוריה:אלמנטים אדריכליים
קטגוריה:שערים
אפאצ'י

שמאל|ממוזער|250px|קבוצה מבני השבט
**אפאצ'י** (באנגלית: **Apache**) הוא שם קיבוצי למספר תרבויות מקושרות בקרב שבטים אינדיאנים המתגוררים באזור דרום-מערב ארצות הברית, בעיקר באזורי אריזונה, ניו מקסיקו, אוקלהומה ואזורים אחרים בסביבה. 

## אוכלוסייה
העם האפאצ'י, לפי ספירת השבטים המובילים, מנה ב-1990 כ-50,000 ילידים. ישנם אמריקאים רבים ממוצא אפאצ'י שמתערבבים באוכלוסייה הכללית, והם לא נכללים בספירה זו. נכון למפקד האוכלוסין של 2010 חיים בארצות הברית כ-111,000 בני אפאצ'י.

באוכלוסייה המסורתית מדוברות בעיקר שפות אינדיאניות, כגון: צ'יריקואה, חיקרייה, ליפאן, מסקלרו ואפאצ'ית מערבית. לבני האפאצ'י מספר דתות, כולל הכנסייה הילידית, נצרות, ושמאניזם מסורתי.

## מקור השם

השם "אפאצ'י" הגיע לאנגלית ממקור ספרדי, אך מקורו המדויק אינו ידוע. 
השם כנראה בא מן המילה הספרדית לדביבון "Mapache". 

## היסטוריה

לפי עדויות ארכאולוגיות, נראה כי האפאצ'י הגיעו לצפון אמריקה בסביבות שנת 1000 לספירה.
רובם היו נוודים ולא הקימו יישובי קבע כמו קבוצות דרום-מערביות אחרות. 
ראיות אחרות מצביעות על כך שהיו נוודים שעברו מן הצפון לדרום, וצדו ביזונים במישורים הגדולים. 
בתחילת 1500 גרו באוהלים (טיפי) עד שעברו לאזור הקניונים.
באפריל 1541, הכובש הספרדי פרנסיסקו וסקס דה קורונדו אשר נדד במישורי המזרח של אזור פואבלו, קרא להם "נוודי הכלבים". וכך כתב:
.

## החיים המסורתיים

כל בני השבט חיו במשפחות מורחבות, שחיו באזור מסוים אך בנפרד.
המשפחה המורחבת הכילה בדרך כלל בעל, אישה, ילדים לא-נשואים וילדות הנשואות יחד עם בעליהן וילדיהן. משפחה יכלה לעבוד עם משפחה אחרת עמה הייתה מתחלקת בכסף והייתה שותפה לה. 
בני שבט האפאצ'י היו ידועים כלוחמים נאמנים למולדתם.

## מלחמות האפאצ'י

במשך המאה ה-19 נלחמו בכוחות האמריקאיים בדרום-מערב ארצות הברית. לעיתים קרובות 
האדם הלבן או החוקים הפדרליים הכעיסו אותם. מנהיגם הידוע והעיקרי של לוחמי האפאצ'י היה ג'רונימו (Geronimo) אשר התנגד לכוחות האמריקאיים עד אשר נתפסו לוחמי השבט ב-1886 ונכנעו.

## ראו גם
*המערב הישן של אמריקה

## קישורים חיצוניים

* 

## הערות שוליים

קטגוריה:אינדיאנים: שבטים בארצות הברית
בעלות צולבת

**בעלות צולבת** היא מושג בכלכלה בעלת מספר משמעויות בתחום ההגבלים העסקיים. במשמעות אחת, המושג מתייחס למצב בו חברות המתחרות זו בזו בשוק אחד הן בעלים משותפים במיזם אחר. במשמעות אחרת, המושג מתייחס למיזוג אופקי בשווקים משיקים, כלומר למצב בו חברה משקיעה במתחרה שלה, בשוק משיק, ובמיוחד בתחום התקשורת. לרוב, המושג "בעלות צולבת" מתייחס למקרים בהם שיתוף הפעולה בין החברות בבעלות משותפת היא מינורית, למשל מכיוון שהבעלות באחת החברות היא חלקית.

במחקר על שוק הטלפון הסלולרי בארצות הברית בשנות ה-80 וה-90 של המאה ה-20, נמצא מתאם חיובי בין קיומו של בעלות משותפת בשוק אחר לבין התנהגות קרטליסטית.

## בתקשורת
ענף התקשורת הוא תחום רגיש ציבורית מבחינת הפעלת מונופול או קרטל. מצד אחד, יש המאמינים שלשליטה של אנשים מעטים על ענף התקשורת יש משמעויות שליליות לגבי חופש המידע. למשל, נטען שפוליטיקאים יחששו להביע דעות נגד בעלים של כלי תקשורת מפחד שכלי התקשורת יתייחסו אליהם באופן שלילי. מצד שני היכולת להעמיד תכנים באיכות גבוהה דורשת משאבים רבים ולכן יש בענף רק מעט שחקנים.

בארצות הברית נקבעו כללים המונעים בעלות משותפת של עיתון ותחנת טלוויזיה מקומית באותו אזור.

בישראל קיימים חילוקי דעות לגבי אפשור בעלות צולבת בתקשורת, במיוחד על מצב בו אדם או חברה הוא הבעלים של עיתון וגם של ערוץ טלוויזיה. התומכים טוענים שנתינת השליטה בערוצי הטלוויזיה בידי העיתונים תבטיח שהם יספקו תכנים באיכות גבוהה וכי ישתמשו בניסיונם המקצועי למנוע כניעה ללחץ של בעלי אינטרסים. המתנגדים טוענים, לעומת זאת, שהיכולת להשפיע על מספר כלי תקשורת כאשר מספר השחקנים נמוך נותן בידי הבעלים כוח רב מידי אשר יכול לשמש לגניזת כתבות בלתי רצויות לבעלים ושליטה בדעת הקהל. לטענתם, הסכנות בבעלות צולבת נמצאות גם במצב של "שכירות צולבת", מצב בו אותו עיתונאי עובד במספר כלי תקשורת וב"מימון צולב", מצב בו אותו בנק מממן מספר כלי תקשורת.

## לקריאה נוספת
* ירון אזרחי, זוהר גושן, שמואל לשם, **[https://www.idi.org.il/media/5090/%D7%91%D7%A2%D7%9C%D7%95%D7%AA-%D7%A6%D7%95%D7%9C%D7%91%D7%AA-%D7%9E%D7%9C%D7%90.pdf בעלות צולבת - שליטה ותחרות בשוק התקשורת הישראלי היבטים כלכליים ומשפטיים והשלכותיהם על הדמוקרטיה הישראלית]**, המכון הישראלי לדמוקרטיה, 2003.

## קישורים חיצוניים

## הערות שוליים

קטגוריה:כלכלה
ירח (אל)

[ממוזער|159x159 פיקסלים|עגיל זהב מ[תל חצור|חצור ועליו סמלי אלוהות]]
**ירח** (בכנענית אוגריתית: **𐎊𐎗𐎃**) הוא אל הירח במיתולוגיה הכנענית.

## עדויות לפולחן
הכנענים והפיניקים האמינו כי ירח הוא ראש צבא הכוכבים ומאורות הלילה, וכן אל הקציר (בשל צורת החרמש של הירח). כמו כן ירח היה אחראי על הורדת הטל.

פולחן האל ירח היה נפוץ באזור עמק הירדן עוד בתקופת האבן החדשה - באלף השמיני לפנה"ס. שמות הערים יריחו ובית ירח מעידים על פולחן האל.

### בקרב האמורים
במילון אמורי–אכדי המתוארך לימי רים-סין הראשון או עמורפיא (חמורבי), מובא ירח (dia-ra-[ḫ]u-um) בטור המלים האמוריות כמקביל לסין (dEN.ZU) בטור המלים האכדיות. האל ירח מוזכר בשמות אמוריים בצורות שונות (יַרַחֿ, יֶרַחֿ ואך יִרַחֿ), ולא ברור אם הצורה השמית המקורית הייתה  (וממנה יָרֵחַ בעברית מקראית) או  (וממנה יֶרַח בעברית מקראית ו־warḫum (חודש) באכדית).

### באוגרית
ירח הוא דמות מרכזית ביצירה חתונת ירח ונכל, המתארת את נישואיו עם האלה נכל ואִב. הלוח פותח בירח חובק את נכל בשעת דמדומים (והכושרות מסביב) העתידה ללדת לו צאצא, ומבקש מאביה חֿרחֿב לתת לו את בתו, תוך שהוא מבטיח מוהר רב. חרחב בוחן אותו, ומציע לו להתחתן עם אחרות, אך ירח מתעקש: "עם נכל חתונתי!". אז נותן ירח את המוהר לעיני כל המשפחה, הבוחנת אותו. בחלק הבא של הלוח, הנפרד מהקודם בקו אופקי, מופיע מזמור קצר לכושרות.

פולחן האל כלל מדי חודש, במילואו של הירח, חתונה טקסית בינו לבין נכל.

בלחש עלילת האלים הנאבקים בנחש, הדמות המרכזית "אם פחל" קוראת לאמה, הדמות המרכזית השנייה, שמש, להוביל קול אל אלים שונים במעונותיהם, כדי להודיעם לחש קסם נגד נשיכת נחשים. לכל קריאה לאל מוקדש קטע ביצירה, כאשר ההבדל בין הקטעים הוא רק בשם האל ומעונו; לירח מוקדש הקטע החמישי מבין קטעים אלה, ומעונו הנזכר בלוח הוא "לרגת". בלוח הממשיך את הלוח הזה, בשל ערפל שכיסה את הארץ גברה "חמה" (ארס), ובין האלים הרבים שנזכרו (רובם בזוגות) כאוספי ה"חמה" מוזכר שוב ירח, הפעם יחד עם רשף.

בעלילת אקהת מזמינה האלה ענת את הגיבור אקהת היא לצאת לציד יחד ב"קרת אבלים, אבלים קרת  ירח".

בלוח המתאר את אל במרזח, מתואר האל ירח במרזח כ"עודב/עוזב" (כנראה מכופף) גבו ומקתֿקתֿ (זוחל) תחת שולחנות, והאל אל שהכיר אותו הכין לו אוכל מן ה"מצד" (ממזון הציד) – כנראה כי לא היה בין הקרואים למרזח.

### בתקופת הברזל
ירמיהו מספר שמלכי יהודה, שרי יהודה, כהני יהודה ואנשי ירושלים עבדו את שמש וירח וצבא השמים.

במקרא ובספרות הפיניקית מופיע הדימוי "להיות כשמש וירח" כמדמה נצחיות ויציבות.

## ראו גם
* חתונת ירח ונכל
* נכל
* סין (אל)

## קישורים חיצוניים
* 

## הערות שוליים

קטגוריה:אלים כנעניים
קטגוריה:אלי ירח
אליאנו

**אליאנו** (באיטלקית: **Aliano**) היא עיירה בנפת מטרה, במרחק של 90 ק"מ מהעיר מטרה, במחוז בזיליקטה, דרום איטליה. העיירה היא מקום מושבם של 1,100 נפש בקירוב, ושטחה עומד על 96.5 קמ"ר. היא שוכנת בגובה 498 מעל פני הים.

רוב תושבי העיירה חסרי תעסוקה, ואלו שמתפרנסים, בעיקר בענף החקלאות, שכרם נמוך. בשנים האחרונות גברה פרנסת תושבי העיר מתיירות. בתחום העיירה מבנים שבהם חי ועבד יקיר העיר קרלו לוי. קוראי ספרו ישו נעצר באֶבּוֹלי מבקרים בעיר ומסיירים באתריה.

פרסומה של העיירה בא מהיותה מקום גלותו של הסופר היהודי-איטלקי, קרלו לוי, בשנים 1934–1936. בעקבות חוויותיו בתקופה זו במקום זה חיבר את ספרו "בארץ שכוחת אל", או בשפה האיטלקית: "ישו עצר באבולי". אבולי הוא שמה של עיר בקמפניה, שאליה לוי הגיע ברכבת מטורינו. היה זה המקום הקרוב ביותר לכפר שאליו הגיעו רכבות המדינה. מאבולי המשיך ברכבת מקומית ובמכונית אל אליאנו, הקרויה בספרו ג'ליאנו (Gagliano) בהתאם להגייה המקומית. פרסום הספר ב-1945 עורר הדים רבים בדעת הקהל באיטליה ותרם לפיתוח המקום.

## הספר "בארץ שכוחת אל"

בספרו "ארץ שכוחת אל" מתאר הסופר היהודי-איטלקי מטורינו (בצפון איטליה), קרלו לוי, את ההווי של תושבי אליאנו בשנים 1934–1936. הוא הוגלה לכפר בימי השלטון הפשיסטית, כמקובל באותן השנים. "אויבי המשטר" - כפי שכונו, נשלחו לאזורים מרוחקים ונחשלים בדרום איטליה. את הספר חיבר בשובו מהגלות בכפר. הגולים זכו לחנינה בעקבות ניצחון איטליה במלחמה האיטלקית-אתיופית השנייה. בספר תיאר את הווי החיים בכפר: העוני, האבטלה הנפוצה, רמת החיים הנמוכה, היעדר השכלה, והילדים שגדלו ללא תקווה לעתיד טוב יותר, וכל זה בעולם מלא אמונות טפלות, עריצות ובורות בעלי המקצוע ושרירות לב של אנשי השלטון.

פרסום הספר, לאחר מלחמת העולם השנייה, עורר הד בדעת הקהל באיטליה. פרסום הספר הביא להגברת תשומת הלב של הממשל המרכז ברומא לנעשה בדרום איטליה. תרומתו נזכרת לחיוב באזור כולו.

באליאנו שוחזר הבית בו התגורר לוי וכן הגלריה בה צייר את ציוריו. על אתרים בכפר הוצבו שלטי הסבר המתוארים בספרו.

קרלו לוי נפטר בינואר 1975 ברומא. גופתו נטמנה בבית הקברות של אליאנו, שם ביקש להיקבר על מנת לממש את הבטחתו לתושבי הכפר לשוב אליו, הבטחה שלא הצליח לקיים בעודו בחיים.
פסל בדמותו מוצב במרכז העיר.

בעקבות הספר הופק גם סרט קולנוע בשנת 1979, "Cristo si è fermato a Eboli", בבימויו של פרנצ'סקו רוזי. בסרט עדיין ניתן להבחין במבנה האופייני לכפר והוא היה מעין סרט דוקומנטרי. בשנת 2005 ניתן היה להבחין בפעולות שנעשו לשינוי פני העיר, בייחוד בתחום פיתוח התיירות. תיירים לא מעטים מגיעים לעיר בעקבות קריאת הספר.

## גלריה

Image:AlianoPalazzoDeiDottoriDiNapoli.jpg|גלריה לאמנות של קרלו לוי
תמונה:Aliano_perlevie.jpg| רחוב באליאנו
תמונה:Tomba di Carlo Levi.jpg|מצבת קברו של קרלו לוי


## קישורים חיצוניים

* 
* אתר המקום

קטגוריה:בזיליקטה: ערים
מצוג'ורנו

**המצוג'ורנו** (באיטלקית: **Il Mezzogiorno** – "הצהריים", ובהשאלה גם "הדרום") הוא כינוי לדרום איטליה, כלומר המחוזות: בזיליקטה, קמפניה, קלבריה, פוליה וסיציליה ואף מוליזה ואברוצו. יש הכוללים בכינוי זה גם את האי סרדיניה וחלקו הדרומי של מחוז לאציו.

## היסטוריה
בימי ג'וזפה גריבלדי הפך המונח "מצוג'ורנו" לפופולרי בעבור הדרום. גריבלדי התייחס בשם זה לכל אזורי איטליה שמדרום לרומא. כינוי נוסף לדרום איטליה בפי האיטלקים הוא Il Meridione – "הדרומית". המונח "Meridione" נושא פחות מטען רגשי ותרבותי. רשויות הסטטיסטיקה האיטלקיות משתמשות היום במונח "Italia Meridionale" – איטליה הדרומית. כמו כן, הם לא כוללים בה את האי סרדיניה ואת דרום לאציו אך כוללים במונח את המחוזות אברוצו ומוליזה.

לאחר איחוד איטליה קיבלה בעיית דרום איטליה חשיבות מדינית פנימית. היה זה לנוכח הפיגור הכלכלי והעוני שהתגלה במחוזות הדרום, לעומת המצב הכלכלי בשאר חלקי איטליה המאוחדת – המחוזות המרכזיים ובמיוחד מחוזות צפון המדינה.

החל מראשית המאה ה-20 ננקטו צעדים על מנת להקטין את חוסר השוויון בין חלקי הרפובליקה האיטלקית. הבעיות הכלכליות הייחודיות של הדרום – האבטלה והעוני – זכו לתשומת לב דעת הקהל. באופן מעשי, נחשף הציבור האיטלקי במרכז המדינה ובצפונה לגלי ההגירה הגדולים מהאזורים האלה אשר הגיעו לפתח ביתו. תושבי אזורי הדרום, צעירים וצעירות ואף מבוגרים, נטשו את מקום מגורי משפחותיהם, במשך מאות בשנים, לנוכח קשיי הפרנסה, העדר מקומות עבודה לאוכלוסייה גדלה וסיכויים הולכים ופוחתים לשיפור רמת חייהם.

לאחר מלחמת העולם השנייה, עם הגברת התיעוש באיטליה, גברה תנועת ההגירה מדרום איטליה לצפונה. המהגרים מדרום איטליה נקלטו בבתי החרושת שהוקמו במחוזות הצפוניים של המדינה פיימונטה ולומברדיה. בעיר טורינו הגיע שיעור המהגרים מהדרום לשיעור ניכר מאוכלוסיית מטרופולין העיר.

ממשלות איטליה הקציבו אמצעים מיוחדים לשיפור התעשיות המקומיות בדרום. לשם כך הוקמה קרן Casmez . בשנות ה-80 פחתו פעולות הקרן לאור החשש לאי-סדרים בה.

האיחוד האירופי משקיע משאבים לפיתוח האזור באמצעות סיוע לפרויקטים כלכליים. האיחוד בוחן את כדאיות ההשקעה, יכולתם של המשקיעים, המוניטין, רמת מוסריות השותפים לפרויקט ולמימונו, ומספר המועסקים שהפרויקט מסוגל לקלוט. בעשור האחרון ניכרת תרומתן הרבה של רשויות השוק המשותף לפיתוח בדרום איטליה.

## ראו גם
* צפון איטליה

## קישורים חיצוניים

* 
* 

קטגוריה:איטליה: גאוגרפיה
מסטיף אנגלי

שמאל|ממוזער|230px|זוג כלבי מסטיף אנגלי
שמאל|ממוזער|230px|מבנה הראש המרובע
שמאל|ממוזער|230px|גור מסטיף אנגלי
**מסטיף אנגלי** הוא תת-מין של גזע כלבי מסטיף, הנמצא במשפחת כלבי השמירה הגדולים.

## מראה חיצוני
המסטיף האנגלי בעל גוף גדול ומאסיבי, גולגולתו הרחבה מקנה לראשו חזות מרובעת. בשל מבנה פיו הרפוי, קיימת אצל המסטיף נטייה לריור מוגבר.

מבנה החזה רחב והמרחק רב בין רגליו הקדמיות, מה שמוסיף למראהו חזות של עוצמה וכוח.

גובהו נע בין 70 ל-80 ס"מ ומשקלו ממוצע הוא לפחות 45 ק"ג, ויכול להגיע עד ל-85 ק"ג. בעל פרווה קצרה וצפופה בצבעי חום בהיר, כסוף בהיר או מפוספס כאשר הזרבובית, האוזניים, האף והפרווה מסביב לעיניים, שחורים כולם.

## מזג
המסטיף האנגלי משלב עוצמה ושלווה. הוא רגוע ומלא חיבה כלפי בעליו, אך מסוגל להפגין יכולות הגנה ושמירה יוצאות דופן.

הוא ימקם את עצמו בין בעליו לבין אדם לא מוכר ללא היסוס, ובשל כך נחשב לאחד מכלבי השמירה הטובים ביותר, שאינם נרתעים מבני אדם. המסטיף האנגלי ידוע ככלב בעל מזג נעים ואפילו עדין, וכחיית בית נאמנה ומסורה למגדליו. הוא אינו נמצא ברשימת הכלבים המסוכנים בישראל.

## מחלות
המסטיף האנגלי דורש תשומת לב מיוחדת בנושאי תזונה ופעילות גופנית בשל גודלו. תוחלת החיים הממוצעת שלו נעה בין 9 ל-11 שנים. מחלות אופייניות הן: היפ דיספלסיה והשמנה. 

בעת רכישת גור גזעי מומלץ לבצע בדיקות אגן, גפיים קדמיות ועיניים.
## היסטוריה
כנראה שמקורו של המסטיף האנגלי בגזע נכחד בעל השם הלטיני Pugnaces Britanniae, וששמו נגזר מן המילה "Masty" באנגלית עתיקה שפירושה "עוצמתי". הוא הובא לבריטניה במאה השישית לפנה"ס על ידי הרומאים, ושימש ככלב זירה בקרבות נגד דובים, שוורים, תנינים או אריות. ב-1835 העביר הפרלמנט הבריטי חוק האוסר על התאכזרות לבעלי חיים, אשר אסר על קיום קרבות כלבים. כתוצאה מהחוק ירדה הפופולריות של הגזע, עד שנכחד לחלוטין באנגליה בעקבות מלחמת העולם השנייה. אולם, מספר כלבים הובאו ליבשת אמריקה טרם המלחמה, פעולה שמנעה את הכחדתו הכללית של הגזע.

## קישורים חיצוניים

*http://www.dogbreedinfo.com/mastiff.htm
*http://www.mastiffweb.com/
*http://www.englishmastiff.com/

קטגוריה:הקבוצה השנייה של הפדרציה הבין-לאומית לכלבנות
קטגוריה:הקבוצה השלישית של מועדון הכלבים הקנדי
קטגוריה:גזעי כלבים
אדמונית עשבונית

**אדמונית עשבונית** (שם מדעי: *Paeonia lactiflora*), הקרויה לעיתים **אדמונית סינית**, היא צמח רב-שנתי בעל פרחים הגדל בר במזרח הרחוק, באזורים גבוהים וקרים בטיבט, סין, יפן וסיביר. כמו מרבית מיני האדמונית היא בעלת פריחה גדולה בצבעים בהירים וחזקים, ואחד ממיני האדמונית הפופולריים ביותר בגידול תעשייתי למטרות נוי ומסחר בפרחים.

## מאפיינים

הצמח לרוב מתנשא לגובה של 60 עד 100 ס"מ, ובעל עלים מורכבים באורך של 20-40 ס"מ. ניצני הפרחים קטנים ועגולים, ונפתחים כל אחד לפרח עגול בעל היקף של 8-16 ס"מ, ולו בין 5 ל-10 עלי כותרת. צבעי הבר של האדמונית העשבונית הם ארגמן, ורוד ולבן, וצבע האבקנים צהוב.

## קבוצות זנים

אדמונית עשבונית תורבתה במרוצת השנים למספר רב של זנים. אלו מתחלקים לשלוש קבוצות:
* פרחים בודדים: עלי הכותרת סדורים בשורה בודדת, בדומה לכלנית, אבקנים בולטים באמצע.
* פרחים יפניים: עלי הכותרת סדורים בשורה בודדת או כפולה, והאבקנים מנוונים.
* פרחים כפולים: עלי הכותרת סדורים בשתי שורות, זו מעל זו, והאבקנים כולם נהפכו לעלעלי כותרת נוספים.

## גידול בארץ

אדמונית עשבונית היא גידול מסחרי בישראל, עם תפוקה של כמיליון יחידות בשנת 2006. מרבית הפרחים מיוצאים לשווקים האירופאים, ומתחרים עם המגדלים ההולנדיים והגרמנים. ענף גידול האדמוניות החל בארץ בשנות התשעים, תוך ניצול של אזורים הרריים וגבוהים על מנת לדרבן פריחה מהירה. בהמשך, פותח הענף לגידול בחממות. למידע נוסף על גידול מסחר באדמונית עשבונית, ראו בערך הסוג.

## זנים מתורבתים

200px|שמאל|ממוזער|הזן המתורבת '''כנפיים צחורות'''
מנויים מטה חלק מהזנים המתורבתים הפופולריים ביותר בגידול תעשייתי ובתצוגות מקצועיות. קיימים פרט להם עשרות זנים מבוססים שונים, ועוד זנים צצים מדי שנה.
***שרה ברנהרט** (Sarah Bernhardt): פרח ורוד כפול, גדול ביותר.
***שירלי טמפל** (Shirley Temple): פרח לבן או ורוד, כפול, גדול.
***קרל רוזנפלד** (Karl Rosenfield): פרח אדום כפול, גדול.
***קנזס** (Kansas): פרח אדום יפני, בינוני.
***לבן מקומט** (Krinkled White): פרח לבן בודד, בינוני.
***כנפיים צחורות** (White Wings): פרח לבן בודד, גדול.
***הנימפה** (The Nymphe): פרח ורוד בהיר בודד, בינוני.
***דוכסית נמור** (Duchesse de Nemours): פרח לבן כפול, גדול.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1776
קטגוריה:טקסונים שתוארו בידי פטר סימון פאלאס
קטגוריה:אדמוניתיים
199

## אירועים

ללא תאריך מדויק: 
* הרומאים מחלקים את מסופוטמיה, שנכבשה מן הפרתים, לשתי פרובינקיות: מסופותמיה ואוסרונה
* גאודאונג יורש את כסו של סורו כמלך גאיה, ממלכה קוריאנית קדומה
* זפירינוס יורש את כסו של ויקטור הראשון בתור אפיפיור

## נולדו

## נפטרו

ללא תאריך מדויק:
* קלאודיוס גלנוס, רופא
* האפיפיור ויקטור הראשון

## לוח שנה

## קישורים חיצוניים
שון קינגסטון

** קישון אנדרסון** (באנגלית: ** Kisean Anderson **; נולד ב-3 בפברואר 1990), המוכר יותר בשם הבמה **שון קינגסטון** (**Sean Kingston**), הוא ראפר וזמר רגאיי אמריקני שמוצאו מג'מייקה. מוכר בעיקר בזכות הסינגלים שהוציא  "Beautiful Girls" ו-"Eenie Meenie" עם ג'סטין ביבר.

קינגסטון נולד במיאמי, פלורידה, ובגיל 6 עבר להתגורר בקינגסטון, ג'מייקה, וזהו גם מקור שם הבמה שלו.

## קריירה
בעזרת השקעה משותפת של חברות התקליטים "אפיק רקורדס" ו"קוצ' רקורדס" הוציא לאור את הסינגל הראשון שלו בקיץ 2007. הסינגל נקרא Beautiful Girls ויצא לאור כחלק מאלבום הבכורה שלו: Sean Kingston. הסינגל היה מבוסס על השיר "Stand by Me" של Ben E. King מ-1961. הסינגל החדש של קינגסטון זכה להצלחה, ואף כיכב במקום הראשון של מצעד הבילבורד (Billboard Hot 100) האמריקני במשך שלושה שבועות. בנוסף, הסינגל היה במשך זמן רב בראש המצעד הבריטי. באוקטובר 2007 הופיע קינגסטון כמופע הפותח בסבב ההופעות של גוון סטפאני. באותו חודש ראה אור "Me Love", הסינגל השני מאלבום הבכורה שלו. השיר הוא חידוש של השיר "dyer maker" של לד זפלין. קינגסטון גם חידש את השיר "No Woman, No Cry" של בוב מארלי. ב-2008 ביקר קינגסטון בישראל והופיע בתוכנית כוכב נולד.

שון קינגסטון הוא גם זה שמצא את זמר הR&B-רגאיי iyaz באתר "MySpace" והחתים אותו לחברת התקליטים שלו. ב-21 בספטמבר 2009 הוציא קינגסטון אלבום חדש בשם "Tomorrow".

באפריל 2013 הוציא קינגסטון אלבום שלישי בשם "Back 2 Life".

ב-29 במאי 2011 נפצע קשה בתאונת אופנוע ים אך לבסוף התאושש מהתאונה ושוחרר לביתו להמשך ההחלמה.

ביולי 2025 הוא ואימו ג'ניס הורשעו בהונאה פיננסית בסך מיליון דולר לאחר שהשניים זייפו העברות כספים ורימו מוכרים בחנויות לתכשיטים ומוצרי חשמל ובסוכנות רכבי יוקרה. ג'ניס נידונה ל-5 שנות מאסר ושון נידון ל-3.5 וחצי שנות מאסר בפיקוח.

### פרסים
*פרסי MOBO :
:* 2007: הופעת הרגאיי הטובה ביותר.
*טקס פרסי בחירת הנוער של FOX:
:* 2007: בחירת שיר ה-R&B הטוב ביותר. זכה בזכות השיר "Beautiful Girls" .
:* 2007: היה מועמד לזכיית השיר הטוב של הקיץ. מועמדות על השיר "Beautiful Girls" .

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים אמריקאים
קטגוריה:זמרי רגאיי
קטגוריה:ראפרים אמריקאים
קטגוריה:אמריקאים ממוצא ג'מייקני
קטגוריה:זוכי פרס ג'ונו
קטגוריה:אמריקאים שנולדו ב-1990
גולדמן

**גולדמן** (גרמנית: **Goldmann**) הוא שם משפחה יהודי-אשכנזי נפוץ שפירושו מגרמנית הוא איש זהב.

קטגוריה:שמות משפחה אשכנזיים
קטגוריה:שמות משפחה גרמניים
פנס

שמאל|ממוזער|150px|פנס מודרני
ממוזער|150px|פנס דולק

**פנס** הוא מכשיר תאורה נייד שבו מחוברים סוללה ונורה ביחד. כיום קיימים פנסים במגוון גדלים וצורות. הפנס הרגיל מבוסס על נורת ליבון. כיום ישנם גם פנסים המבוססים על
נורת לד, כך גם פנס הכיס.

## היסטוריה של הפנס
שמאל|ממוזער|150px|פנס משנת 1899
בעבר הפנס היה כלי להחזקת נר העשוי מחרס או מתכת. בהתאם לכך, המילה העברית "פנס" שימשה בלשון חז"ל במשמעות של כלי לנשיאת נר. מקור המילה במילה היוונית ϕανός (פַֿנוֹס).

בשלב מאוחר יותר נעשה שימוש בכלי זכוכית שבו נמצא מקור האור, ששימש כתאורה ניידת משום שהדפנות השקופות הגנו על האש ממשבי רוח שהיו עלולים לכבות אותה.
ישנם גם פנסי נייר שבהם נעשה שימוש גם היום למטרות נוי וטקסים.

### הפנס החשמלי
הפנס החשמלי הומצא בשנת 1896 על ידי הממציא האמריקאי ג'ושוע ליוניל כהן, במטרה להאיר צמחי בית שלא נחשפו לאור. אך לאחר שנכשל מבחינה מסחרית, כהן מכר את הפטנט לקונרד יוברט, ששינה את ייעודו של הפנס לתאורה ניידת. הוא תרם מספר פנסים למשטרת ניו יורק, שבה הפכו לעזרים פופולריים, ומאז זכה המוצר להצלחה. 

הסוללות בפנסים הראשונים היו סוללות אבץ-פחמן (אנ') שלא יכלו לספק זרם חשמלי יציב ודרשו הפסקות. נורות הלהט בפנסים האלה היו בעלות סיב פחמן ובזבזניות באנרגיה ולכן משך הפעולה בין ההפסקות היה קצר. הפנסים הופעלו בהבזקים בודדים ומכאן שם הפנס בצפון אמריקה באנגלית flashlight.

**פנס כיס** הוא פנס חשמלי קטן מאוד היכול לשמש הולכי רגל להארת דרכם בשעות הלילה.

## ראו גם
[שמאל|ממוזער|300px|"על ידי דחיקה קלה במנורת החשמל, העשויה לשאת בכיס, יואר באישון לילה ואפלה..."פרסומת לפנס כיס חשמלי, עיתון [המליץ 11.5.1903]]
* פנס קסם
* פנס רחוב

## קישורים חיצוניים

* 
* 

קטגוריה:תאורה
קטגוריה:ארצות הברית: המצאות
קטגוריה:תאורה חשמלית
דונלד בליסאריו

**דונלד פול בליסאריו** (באנגלית: **Donald Paul Bellisario**; נולד ב-8 באוגוסט 1935) הוא מפיק ותסריטאי טלוויזיה אמריקאי.

## קורות חיים
בליסאריו נולד במחוז קוקבורג, פנסילבניה לאם ממוצא סרבי ולאב ממוצא איטלקי. בליסאריו שירת בחיל הנחתים האמריקני בשנים 1955–1959, והוא בוגר אוניברסיטה בתחום העיתונאות באוניברסיטת פנסילבניה.

במשך 15 שנה עסק בליסאריו בפרסום כקופירייטר. הוא עבד במשרד פרסום במחוז לנקסטר, פנסילבניה, לפני שעבר לדאלאס, טקסס. משם, הדרך להוליווד הייתה קצרה.

בליסאריו היה נשוי לדבורה פראט, שהופיעה בסדרותיו. כיום מתגורר בליסאריו בסטודיו-סיטי, קליפורניה עם אשתו הרביעית, ויויאן. לבליסאריו בן ובת, מייקל וטרויאן, שמשחקים בסדרות שבהפקתו, ג'אג ו-NCIS, בהתאמה. בנו דייוויד הוא מפיק בסדרה NCIS, כמו גם בנו החורג, צ'אד וו. מוריי. בנו החורג שון מאריי משחק בתפקיד הראשי בסדרה NCIS.

## הקריירה בהוליווד
לאחר שעבד תחת מפיקים כגלן א. לארסון וסטיבן ג'יי קאנל אימץ בליסאריו חלק מטכניקות ההפקה בהם השתמשו, ביניהם השימוש בניצבים קבועים לכל סדרותיו. הוא יצר מספר סדרות מצליחות כ"מגנום, בלש פרטי", "זאב מעופף", "זינוק לאתמול", "ג'אג" ו-"NCIS" וגם שימש תסריטאי ומפיק לסדרה בטלסטאר גלקטיקה המקורית.

בליסאריו הפיק, כתב וביים את הסרט "רומן עם המאפיה" משנת 1988 בכיכובם של טום ברנג'ר ודפנה זוניגה.

בשנת 1992 יצר את סדרת הטלוויזיה "טקילה ובונטי" לרשת CBS בכיכובה של מרישקה הרגיטאי. הסדרה בוטלה לאחר 12 פרקים.

המוטיב העיקרי של בליסאריו הוא שיוכו של הפרוטגוניסט הראשי בסדרותיו לכוחות מיוחדים כאלו או אחרים, כדוגמת דמותו של מאגנום ב"מאגנום, בלש פרטי", דמותו של סטרינגפלו הוק ב"זאב מעופף", דמותו של הרמון ראב הבן ב"ג'אג" וכן דמותו של לירוי ג'תרו גיבס ב-"NCIS".

בשנת 2004 קיבל בליסאריו כוכב על שמו בשדרת הכוכבים של הוליווד.

בראיון שנערך עמו בסוף שנות ה-90 הודה בליסאריו כי הרעיון לסדרה זינוק לאתמול היה בעקבות ספר העוסק במסע בזמן.

## קישורים חיצוניים

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:קצינים וחוגרים בחיל הנחתים של ארצות הברית
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי פרס אדגר
קטגוריה:בוגרי אוניברסיטת פנסילבניה
קטגוריה:אמריקאים שנולדו ב-1935
צ'טינקאיה טורק

**צ'טינקאיה טורק ספור קולובו** (בטורקית: **Çetinkaya Türk Spor Kulübü**) הוא מועדון כדורגל מהעיר לפקושה (ניקוסיה) שברפובליקה הטורקית של צפון קפריסין. צבעי המועדון הם צהוב ואדום.

האצטדיון הביתי של הקבוצה הוא **אצטדיון אטאטורק בלפקוסיה**. האצטדיון משמש הן לקבוצה והן לקיום משחקי הכדורגל של נבחרת צפון קפריסין. באצטדיון יש 28,000 מקומות ישיבה. לפני שהמועדון פרש מהאליפות הקפריסאית, הקבוצה השתמשה באצטדיון GSP הישן.

## היסטוריה
**לפקוסיה טורק ספור קלובו** הוקם בשנת 1930, והיה אחד מהמועדונים המקימים של ליגת העל הקפריסאית ב-1934. המועדון היה המועדון היחיד מקפריסין הטורקית ששיחק בליגה זו (עם 7 מועדונים יוונים-קפריסאים: AEL לרנקה, טראסט, אולימפיאקוס ניקוסיה, אריס לימסול, אפואל ניקוסיה, אנורתוסיס פמגוסטה, ו-APE לרנקה). המועדון התאחד עם **צ'טינקאיה טורק אסנאף אוג'אגי** (שהוקם ב-1943) ב-1949, המועדון שינה את שמו ל**צ'טינקאיה טורק ספור בירליג'י**.

המועדון הפך מאוחר יותר למועדון הראשון לזכות פעמיים ברצף בסופר-ליג הקפריסאי לאחר זכייה בתואר בשנים 1951 ו-1952 ולאחר מכן ב-1954. לאחר הקמת התאחדות הכדורגל של צפון קפריסין ב-1955, המועדון הפך לאחד ממקימי הבירינג'י ליג. צ'טינקאיה טורק היא גם כיום הקבוצה היחידה בהיסטוריה שזכתה באליפות, גביע וסופר-קאפ, הן בקפריסין והן בצפון קפריסין.

## תארים
### תחת [[קפריסין]]
***[[ליגת העל הקפריסאית]]** **(1):**
::1951
***[[הגביע הקפריסאי]]** **(2):**
::1952, 1954
::**סגנית (1)**: 1953
***[[גביע הליגה הקפריסאי]]** **(3):**
::1951, 1952, 1954

### תחת [[הרפובליקה הטורקית של צפון קפריסין]]
*הליגה הראשונה** (11):
::1957-58, 1959-60, 1960-61, 1961-62, 1969-70, 1996-97, 1997-98, 1999-00, 2001-02, 2003-04, 2004-05
***גביע הפדרציה** **(16):**
::1956, 1957, 1958, 1959, 1960, 1963, 1969, 1970, 1976, 1991, 1992, 1993, 1996, 1999, 2001, 2006
::**סגנית (1)**: 1998
***גביע נשיא הרפובליקה** **(7):**
::1991, 1992, 1993, 1996, 1998, 2001, 2006
::**סגנית (3)**: 1997, 1999, 2000
***גביע ע"ש ד"ר פאזל קיצ'יק** **(5):**
::1992, 1993, 1996, 1998, 2000
::**סגנית (3)**: 1991, 1999, 2001
***גביע ראש הממשלה**
::**סגנית (2)''': 1990, 1998

## קישורים חיצוניים
* 

קטגוריה:צפון קפריסין: כדורגל
קטגוריה:קבוצות ששיחקו ביותר ממדינה אחת
קטגוריה:ניקוסיה: מועדוני כדורגל
קטגוריה:לפקושה
ג'רונימו

**ג'רונימו** (16 ביוני 1829 – 17 בפברואר 1909) היה כינויו בפי דוברי האנגלית של גויאלה (Goyaałé), מנהיג לוחמי אפאצ'י שנלחמו בכוחות האמריקאים במשך תקופה של כ-25 שנה באמצע המאה ה-19.

## ביוגרפיה
ג'רונימו נולד סמוך לנהר חילה, ברצועת באדונקוה שהייתה שייכת לאפאצ'ים. חונך על ידי אמו ג'ואנה ואביו טבלישים, ברוח המסורת האפאצ'ית. נישא לטא-אייז-סלאט ונולדו להם שלושה ילדים. בהמשך חייו ג'רונימו נשא נשים רבות אחרות. משמעות שמו המקורי בשפת צ'יריקוואה הייתה "מפהק", והוא קיבל את כינויו "ג'רונימו" (Geronimo), (על שם הירונימוס) מהמקסיקנים שלחמו בו.

ב-15 במרץ 1851 התקיפו 400 חיילים בפיקודו של הקולונל חוזה מריה קרסקו את המחנה של ג'רונימו. לאחר ההתקפה שלח הצ'יף של השבט, באותה העת, מנגס קולורדס, את ג'רונימו לנקום על ההתקפה. יחד עם חייליו, רכבו לראשונה לאורך מדבר סונורה במטרה לנקום במתקיפים. במשך תקופה ארוכה ג'רונימו נלחם בכוחות הצבאיים המקסיקנים ולאחר מכן - האמריקאים ואף על פי שסבל מנחיתות מספרית הוא הצליח להימלט מהם במשך כ-25 שנים. ג'רונימו הצהיר שהוא מעולם לא היה צ'יף אך ללא ספק הוא היה מנהיג צבאי ורוחני.

ג'רונימו נכנע לכוחות האמריקאים ב-4 בספטמבר 1886 ונשלח לכלא פורט פיקנס שבפלורידה, בנפרד ממשפחתו. לאחר פחות משנה הוא אוחד עם משפחתו, ובשנת 1894 הם הועברו לפורט סיל שבאוקלהומה.

ב-1905 ג'רונימו סיפר את סיפורו למפקח ס. מ. בארט בלאוטון, אוקלהומה. הוא נפטר בשנת 1909, ונקבר בבית הקברות לשבויי מלחמה אפאצ'יים בפורט סיל, ליד לאוטון שבאוקלהומה.

הצנחנים בצבא האמריקאי נוהגים לצעוק ג'רונימו לפני הקפיצה מהמטוס כאות לאומץ לבם מול המוות כפי שג'רונימו היה נוהג להסתער על אויבים חזקים ממנו ללא פחד ולשרוד בכל הקרבות.

## קישורים חיצוניים

* 
* 
* 

קטגוריה:פולקלור אמריקאי
קטגוריה:אינדיאנים: מנהיגי שבטים בארצות הברית
קטגוריה:אמריקאים שנולדו ב-1829
קטגוריה:אמריקאים שנפטרו ב-1909
גולדה בנצ'יק

**גולדה "אולגה" בנצ'יק** (ברומנית: **Golda "Olga" Bancic**; 10 במאי 1912 - 10 במאי 1944) הייתה קומוניסטית יהודיה ולוחמת בתנועת ההתנגדות FTP-MOI הצרפתית במהלך מלחמת העולם השנייה.

## חייה הפרטיים
גולדה בנצ'יק (בשמה הרוסי אולגה) נולדה ב-1912 בקישינב, בסרביה במשפחה יהודית בת שמונה נפשות לאביה, נח-בנציון (נוי בנציונוביץ') בנצ'יק, יליד 1876, בעל מלאכה, שנספה באושוויץ ב-1942 ולאימה, שרה-מירה (שרה-מירל חיימובנה) לבית גוטליב, שנולדה בשנת 1880.

בגיל 12 נעצרה בפעם הראשונה בשל השתתפותה בשביתה בבית מלאכה לתפירת שמיכות ומילוי מזרנים שם עבדה כפועלת. 

בשנת 1932 הצטרפה לאיחוד הנוער הקומוניסטי הרומני ועברה להתגורר בבוקרשט יחד עם חברה סולומון יעקב, לימים המשורר הקומוניסטי אלכסנדרו ז'ר. בשנת 1936 נעצרה שוב בשל השתתפותה בהפגנה של הנוער הקומוניסטי, ארגון שהוצא מחוץ לחוק ברומניה בשנת 1924. עם שחרורה, בשנת 1938, נסעה לצרפת לפגוש את בן זוגה שהיגר כבר בשנת 1937. בפריז למדה באוניברסיטה עד לכיבוש צרפת על ידי גרמניה בשנת 1940.

בשנת 1939 ילדה את בתה, דולורס יעקב, הקרויה על שם דולורס איברורי, מנהיגה קומוניסטית במלחמת האזרחים בספרד.

## הפעילות במסגרת תנועת המחתרת הצרפתית FTP-MOI
ביולי 1943 הצטרפה אולגה בנצ'יק למחלקה הראשונה של התנועה המחתרתית הקומוניסטית FTP-MOI בפריז, מחלקה שכללה שלושים מהגרים מרומניה. תחת שם הקוד Pierrette, הייתה אחראית למחסן הנשק ולהעברת הנשק והתחמושת ללוחמים.

היא נעצרה על ידי משטרת פריז ב-16 בנובמבר 1943, בעת פגישה עם מרסל ריימן, במסגרת מעצרם של עשרים ושלושה חברי קבוצת מאנושיאן-בוצור-ריימן (צר').

אולגה בנצ'יק, יחד עם חברי הקבוצה, נכלאה בכלא המיועד ללוחמי מחתרת ומתנגדי המשטר ונשפטה בבית המשפט הצבאי הגרמני פריז-רבתי במשפט שהתנהל בין 15 ל-18 בפברואר 1944. גזר הדין, שהורה על הוצאתם להורג מול כיתת יורים של כל 22 הגברים, ללא אפשרות ערעור, בוצע ב-21 בפברואר 1944.

אולגה בנצ'יק הועברה לבית הכלא בקארלסרוהה, גרמניה ומשם, ב-3 במאי 1944, לבית הכלא בשטוטגרט. ב-10 במרץ 1944, ביום הולדתה השלושים ושניים, הוצאה להורג באמצעות גיליוֹטינה.

לפני מותה היא כתבה מכתב פרידה לבתה הפעוטה, מכתב שהשתמר והועבר על ידי הצלב האדום לידי הבת.

## קישורים חיצוניים

* תעודות על גורלה של Olga-Golda Bancic  חברת המחתרת הקומוניסטית בצרפת

## הערות שוליים

קטגוריה:קומוניסטים רומנים
קטגוריה:קומוניסטים יהודים
קטגוריה:יהודים מבסרביה
קטגוריה:אנשי מחתרת שנספו בשואה
קטגוריה:יהודים במלחמת האזרחים בספרד
קטגוריה:מורשעים בדין בגרמניה הנאצית
קטגוריה:נשים יהודיות שהוצאו להורג
קטגוריה:מתנגדות לנאצים שהוצאו להורג
קטגוריה:יהודים חברי הרזיסטאנס
קטגוריה:נשים שהוצאו להורג בעריפת ראש
קטגוריה:ילידות 1912
קטגוריה:נפטרות ב-1944
פאנדום (אתר)

**פאנדום** (באנגלית: **FANDOM**; נקרא "ויקיה" עד 25 בינואר 2016) הוא שרת אירוח לוויקים בעלי תכנים שונים המבוססים על תוכן חופשי. 

## מאפיינים
פאנדום מופעלת על ידי חברת "Fandom, Inc" (לשעבר "Wikia, Inc"), חברה מסחרית אשר רשומה בדלאוור, ארצות הברית. החברה הוקמה בסוף שנת 2004 על ידי מייסד ויקיפדיה, ג'ימי ויילס, ואנג'לה ביסלי.

אתר פאנדום שם דגש על קהילות, גם אלו אשר נוצרו מחוץ לרשת האינטרנט וגם אלו אשר צמחו ברשת האינטרנט. 

אתר פאנדום חופשי לעיון ללא כל מגבלה, חופשי לעריכה (תוך התחשבות בכללים), וחופשית להעתקה ולהפצה (בהתאם לתנאי GNU FDL, ובתמונות מסוימות - לפי כללי השימוש ההוגן).

התשתית הטכנולוגית של פאנדום היא תוכנת "מדיה-ויקי", אשר נכתבת בקוד פתוח ומתוחזקת על ידי קרן ויקימדיה.

## תוכן
פאנדום מכסה טווח רחב של נושאים; הפרויקטים מבוססי הקהילה מאושרים לרוב, מלבד רעיונות אשר מתחרים ישירות בפרויקטים הנוספים של ויקימדיה. פאנדום דורש כי כל התוכן אשר יופיע בה ייכלל תחת אחד מהרישיונות של תוכן חופשי - בהתאם לתנאי רישיון Creative Commons או בהתאם לתנאי הרישיון לשימוש חופשי במסמכים של גנו).

הוויקים בפאנדום מתמקדים בנושאים רבים, ביניהם נושאי טלוויזיה וקולנוע (כמו סרטי מלחמת הכוכבים, מסע בין כוכבים, היקום הקולנועי של מארוול), דרך זיכיונות משחקי וידאו כמו Call of Duty, מטאל גיר, Assassin's Creed, מורטל קומבט ו-God of War) וסדרות ספרים (כמו שר הטבעות, משחקי הכס, הארי פוטר, רומח הדרקון ומחזור כישור הזמן) ועד לתחביבים ופנאי (כדוגמת ספורט, חיות מחמד, אוריגמי ואספנות).

בפאנדום יש מספר מצומצם של אתרי ויקי בעברית. אחד המוכרים שבהם היה האתר איןציקלופדיה, פרודיה על ויקיפדיה העברית, עד שעבר לפני מספר שנים לתשתית עצמאית עקב שינוי המותג של ויקיה.

## ראו גם
* Wikispaces

## קישורים חיצוניים
* 

קטגוריה:אתרי ויקי
קטגוריה:אתרי אינטרנט שהושקו ב-2004
השראה אלקטרוסטטית

**השראה אלקטרוסטטית** היא דרך בה יכול עצם טעון חשמלית ליצור טעינה של עצם אחר ללא מגע בין העצמים.

את ההשראה האלקטרוסטטית אפשר למדוד באמצעות אלקטרוסקופ, שהוא מכשיר למדידת מטען חשמלי. ראשית פורקים את האלקטרוסקופ, ולאחר מכן מקרבים אליו גוף טעון. למרות שהמטען הכולל באלקטרוסקופ לא השתנה, הוא הופרד לאזור חיובי יותר ואזור שלילי יותר. מכיוון שמדידת האלקטרוסקופ היא מקומית, הדבר יתפרש כמטען באלקטרוסקופ.

מספר מחוללים חשמליים, כגון מחולל ואן-דה-גראף משתמשים בעיקרון זה.

## קישורים חיצוניים

* 

קטגוריה:אלקטרומגנטיות
אורן וייגנפלד

**אורן וייגנפלד** (נולד ב-19 באוקטובר 1971) הוא עיתונאי, עורך וידאו ומגיש טלוויזיה ישראלי. הגיש את מהדורה ראשונה בחדשות 12 (בעבר שודרה גם בערוץ 2) ובעבר גם הגיש את המהדורה המוקדמת ומהדורת סוף שבוע בi24news.

## ביוגרפיה
נולד וגדל בירושלים. למד לימודי קולנוע וטלוויזיה במכללת הדסה בירושלים והתמחה בעריכת וידאו. במקביל, שימש לתקופה קצרה קריין במחלקת הפרומו של הערוץ הראשון. כאשר סיים את לימודיו, הצטרף לחברת החדשות של ערוץ 2 בתור ארכיונאי, ולאחר מכן בתור עורך וידאו.

וייגנפלד הגיש במשך כארבע שנים מבזקי חדשות קצרים - בעיקר בבקרים ובחצות. לעיתים שימש מנחה מחליף ב"תוכנית הבוקר", לצד סיון רהב-מאיר וכמו כן, מספטמבר ועד לנובמבר 2007, החליף את קרן מרציאנו בתוכנית החדשות היומית "המוסף הכלכלי".

משנת 2007 ועד שנת 2023 הגיש את התוכנית מהדורה ראשונה של ערוץ 12.

בין השנים 2013–2015 הופיע וייגנפלד בתפקידי אורח כמגיש מהדורות חדשות בתוכניות של זכייניות ערוץ 2 – "רמזור" (קשת), להיות איתה (קשת) ו"המדרשה" (רשת).

ב-28 באפריל 2023 הודיע על פרישתו מחברת החדשות של קשת 12 וב-29 בפברואר 2024 פורסם כי הוא מצטרף לערוץ i24NEWS. באוקטובר 2024, פורסם כי וייגנפלד צפוי לעזוב את i24NEWS לאחר כחצי שנה בלבד מאז הצטרפותו. עזיבתו הצפויה מגיעה בעקבות הפרת הסכם מצד הערוץ לכאורה, לאחר שהוחלט כי מירי מיכאלי תגיש את מהדורת החדשות המרכזית במקום וייגנפלד, ביום חיסול מזכ"ל חזבאללה, חסן נסראללה. בפברואר 2025 פורסם באתר news1 כי ויגנפלד תובע את חברת "חדשות מזרח תיכון", מפעילת ערוץ i24NEWS, בסכום של 426,000 ש"ח.

### חיים אישיים
וייגנפלד היה נשוי לטל בתם של ליאורה ודוד חשין. נשוי בשנית ואב לארבעה.

## קישורים חיצוניים

## הערות שוליים

קטגוריה:אנשי טלוויזיה ישראלים
קטגוריה:בוגרי המכללה האקדמית הדסה ירושלים
קטגוריה:מגישי חדשות ישראלים
קטגוריה:סגל חברת החדשות
קטגוריה:סגל i24NEWS
קטגוריה:ישראלים שנולדו ב-1971
ארץ שכוחת אל

**ארץ שכוּחת-אל** (במקור באיטלקית: **Cristo si è fermato a Eboli**; באופן מילולי: ישו נעצר באבולי) הוא רומן אוטוביוגרפי של הסופר היהודי-איטלקי מטורינו, קרלו לוי. אבולי  הוא שמה של העיר אליה הגיע הסופר מהעיר התעשייתית והמפותחת, טורינו, ברכבת שפעלה בשרות הרכבות של המדינה. בבחירת שם העיר לרומן שלו הוא בקש להביע את דעתו כי עיר זו היא קצה העולם התרבותי - כאן ישו עצר, דהיינו הקִדמה לא עברה מעבר לעיר זאת. בספרו הוא מתאר את ההווי של תושבי הכפר אליאנו בשנים 1934–1936, שאליו הוגלה בימי השלטון הפשיסטי. כמקובל באותן השנים, "אויבי המשטר" נשלחו לאזורים מרוחקים ונחשלים בדרום איטליה, שכונו "אזורי הגבול".

את ספרו "ארץ שכוחת אל" הוא חיבר בשובו מהגלות בכפר. הגולים זכו לחנינה בעקבות ניצחון איטליה במלחמת איטליה חבש. קרלו לוי כתב את הספר בין דצמבר 1943 ליולי 1944, והוא יצא לאור בפירנצה בשנת 1945.

## במגבלות החוק

בימי גלותו בכפר לא הורשה לוי לצאת ממנו, אלא עד טווח מסוים. הוא נהג להגיע לקצה המיושב של הכפר, בבית הקברות, ושם ציפו לו שוטרי הכפר שקיימו מעקב צמוד אחריו לפי הוראות ראש הכפר הפשיסטי. תפקידם העיקרי של אנשי החוק היה לקיים מעקב גם אחרי שאר הגולים שהיו במקום. בין השאר, הוטל על אנשי החוק להביא לכך שהגולים לא ייפגשו זה עם זה.

באחת ההזדמנויות הוא הורשה לצאת מהכפר אל העיר המרכזית של האזור, מטרה. הוא הגיע אל מטה המשטרה ובקש להקל בתנאי גלותו. בינתיים, היות שבכפר הוא נחשב לרופא, שכן הוא סיים את לימודי הרפואה אך לא הוסמך לכך, הוא החליט לנצל את ההזדמנות לקנות בבית המרקחת המקומי מד חום, שלא היה בנמצא בבית המרקחת בכפר. אך גם כאן לא עלה בידו להשיג מד חום. חשיבותו של המכשיר הייתה רבה שכן המחלה הנפוצה בקרב תושבי הכפר באותם הימים הייתה מלריה וחום גבוהה היה אחד מסימני המחלה המובהקים.

הוא תיאר את בירת האזור, מטרה, בצורה מעוררת חמלה. אמנם במרכז העיר בנה השלטון הפשיסטי בנייני ממשל מפוארים, אך אלה לא עמדו בשום יחס לנחשלות העיר שחלק מתושביה חיו במערות.

## השפעתו של הרומן
בספר הוא תיאר את הווי החיים בכפרי דרום איטליה: העוני המרוד, האבטלה הנפוצה, רמת החיים הנמוכה, העדר השכלה, והילדים - שהיו בטיפולו - אשר גדלו ללא תקוה לעתיד טוב יותר. וכל זה בעולם מלא "אמונות טפלות", עריצות ובורות של הצמרת הכפרית ושרירות לבם של אנשי השלטון.

פרסום הספר לאחר מלחמת העולם השנייה, עורר הדים בדעת הקהל באיטליה. ההדים מפרסום הספר הביאו להגברת תשומת הלב של הממשל המרכזי ברומא לנעשה בדרום איטליה. תרומתו נזכרת לחיוב באזור כולו. בעיר מטרה קיים מוזיאון ובו מוצגים ציוריו מהימים היה בגלות בכפר אליאנו. באליאנו שוחזר הבית בו התגורר וכן הגלריה בה הכין את ציוריו. כן הוצבו בכפר שלטי הסבר על האתרים המתוארים בספר. קרלו לוי בקש להקבר באליאנו ואכן הלוויה מכובדת נערכה לו בעיר.

## סרט

בעקבות הספר, הופק גם סרט קולנוע בשנת 1979 בבימויו של פרנצ'סקו רוזי. בשנים האחרונות ננקטו פעולות לקידום כלכלת המקום, בייחוד בתחום פיתוח התיירות, שברובה נובעת מפרסומו של הכפר בספר.

## תמונות מאתרי הספר

Image:AlianoViaGaribaldi.JPG|בית ישן
תמונה:Aliano_casaconocchi.jpg| הבית עם העיניים
תמונה:Aliano_dettagli.jpg| חלק במבנה לקשירת בהמות
תמונה:Aliano scorcio.jpg| העיירה אליאנו


## לקריאה נוספת
* **ארץ שכוחת אל**, תורגם בידי שו"ר, (א"ד שפיר וי' רין), תל אביב: עם עובד, תש"י.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:רומנים (סוגה ספרותית)
קטגוריה:ספרי 1945
קטגוריה:ספרי ספריה לעם
ז'וליו סזאר

**ז'וליו סזאר סוארז דה אספינדולה** (בפורטוגזית: **Júlio César Soares de Espíndola**; נולד ב-3 בספטמבר 1979), הידוע בשם **ז'וליו סזאר**, הוא כדורגלן עבר ברזילאי ששיחק בעמדת השוער.

## קריירת מועדונים
סזאר נולד בעיר בדרום מזרח ברזיל, ושיחק עבור קבוצה מקומית 6 שנים. הוא התחיל לשחק כדורגל אולמות בפרוורי ריו דה ז'ניירו, שם בילה את רוב ילדותו.

הוא נלקח על ידי אינטר מילאנו ומיידית הושאל לקייבו ורונה בעונת  עקב העובדה שבאינטר התמלא המקום לשחקנים לא אירופאיים. בששת חודשיו עם קייבו, ז'וליו סזאר לא שיחק אפילו פעם אחת.

באוגוסט 2005, הוא הצטרף לאינטר לאחר חתימה על הסכם לשלוש שנים. הוא החליף את פרנצ'סקו טולדו כשוער ראשון לסדרת משחקי ידידות בקיץ. הוא הרשים במשחקים האלו ולכן פתח גם בתחילת הליגה. למרות זאת, ירידה בכושר ורמזים על הארכת החוזה הובילו לספסולו, אך הוא במהרה השיב את מקומו כשוער הראשון לקראת סיום העונה. סזאר היה חלק חשוב מעונת 2009-10 שבה אינטר זכתה בטרבל : בליגת האלופות, בליגה האיטלקית ובגביע האיטלקי. בזכות ביצועיו בליגת האלופות באותה עונה הוא זכה בתואר שוער השנה של אופ"א מה שביסס את מעמדו כאחד השוערים הטובים בעולם באותה תקופה.

בסיום עונת  עזב סזאר את אינטר לאחר שבע עונות שאיתה זכה חמש פעמים בליגה האיטלקית,3 פעמים בגביע האיטלקי ובליגת האלופות.

ב-29 באוגוסט 2012 חתם על חוזה לארבע שנים בקווינס פארק ריינג'רס מהפרמייר ליג. באותה עונה ירד סזאר עם הקבוצה לליגת המשנה האנגלית.

ב-7 בפברואר 2014 סזאר אישר שחתם על השאלה לקבוצת ה-MLS טורונטו. הוא ערך את הופעת הבכורה שלו במדי טורונטו במשחק חוץ נגד סיאטל סאונדרס ב-15 במרץ 2014, המשחק הסתיים בניצחון 2-1 משני שערים של שחקן הרכש החדש ג'רמיין דפו.

ב-19 באוגוסט 2014 סזאר חתם בבנפיקה ליסבון הפורטוגזית לשנתיים. ב-28 בנובמבר 2017 סזאר שוחרר מבנפיקה ליסבון. ב-2018 חזר למועדון בו התחיל את הקריירה, פלמנגו. בקדנציה השנייה שלו בקבוצה הופיע במשחק אחד.

## נבחרת
ז'וליו סזאר שיחק 87 פעמים עבור נבחרת ברזיל, איתה זכה בקופה אמריקה 2004. הוא נקרא למונדיאל 2006 בגרמניה כשוער שלישי, אך לא זכה לדקות משחק. שימש כשוערה הראשון של הנבחרת במונדיאל 2010 ובמונדיאל 2014. סזאר אף היה שותף לתבוסה 7-1 לנבחרת גרמניה, במהלך מונדיאל 2014 שהתקיים בברזיל שאחריו פרש מהנבחרת.

## חייו האישיים
הוא נשוי לדוגמנית-שחקנית הברזילאית סוזאנה ורנר , ולהם שני ילדים.

## קישורים חיצוניים

## הערות שוליים

# כתבה בוואלה ספורט

קטגוריה:שוערי כדורגל ברזילאים
קטגוריה:כדורגלני פלמנגו
קטגוריה:כדורגלני אינטר מילאנו
קטגוריה:כדורגלני קווינס פארק ריינג'רס
קטגוריה:כדורגלני טורונטו
קטגוריה:כדורגלני בנפיקה ליסבון
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:כדורגלני גביע הקונפדרציות 2003
קטגוריה:כדורגלני קופה אמריקה 2004
קטגוריה:כדורגלני מונדיאל 2006
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ברזילאים שנולדו ב-1979
שירקאווה-גו וגוקאיאמה

**הכפרים ההיסטוריים של שירקאווה-גו וגוקאיאמה** (יפנית **白川郷・五箇山の合掌造り集落**) הוא שם קיבוצי שניתן על ידי ארגון אונסק"ו לקבוצה של כפרים בצפון-מרכז האי הונשו ביפן, עת הכריז עליהם כעל אתר מורשת עולמית בשנת 1995. הכפרים שוכנים בעמק הנהר שוגאווה (庄川) - שירקאווה-גו (白川郷 - "מחוז הנהר הלבן העתיק") שוכן במחוז גיפו וגוקאיאמה (五箇山 - "חמישה הרים") נמצא במחוז טויאמה. הכפרים נודעים בבתי הגאשו-זוקורי (合掌造り) שמשמעות שמם היא "ידיים שלובות בתפילה", וזאת על שום גגותיהם המחודדים הנדמים לידיים בתנוחת תפילה.

## היסטוריה
ימין|ממוזער|200px|שירקאווה-גו בחורף
החל במאה ה-8 היה האזור למקום משכנם של מסדרים בודהיסטים. שירקאווה-גו נזכר לראשונה בכתובים במאה ה-12, בעוד שגוקאיאמה הוזכר לראשונה במאה ה-16. בתקופת אדו נשלט שירקאווה-קו על ידי הממשלה המרכזית החל בסוף המאה ה-17 ועד לתקופת מייג'י, בעוד שגוקאימה נותר בחסות שליטים מקומיים עד לאמצע המאה ה-19.

האזור נותר מבודד למדי עד לשנות העשרים של המאה ה-20 ואל חלק מהכפרים אף לא הובילה דרך סלולה. בשנות השישים של המאה ה-20 ועם הקמתו של סכר מיבורו, הועברו בתי גאשו-זוקורי רבים למקום על מנת לשמר אותם, וקורה שבתים הניצבים כיום בסמיכות זה לזה, הובאו ממרחק של עשרות קילומטרים.

האזור לא נסמך על חקלאות בלבד, ותושביו עסקו במשך מאות שנים בייצור אשלגן חנקתי לאבק שרפה, נייר יפני מסיבי תות עץ ובגידול טוואי המשי, אולם כל משלחי היד האלה נעלמו עם השנים. כיום נסמך חלק גדול מתושבי הסביבה על התיירות וקיימים בתים מסורתיים המשמשים כאכסניות למבקרים.

## גאשו-זוקורי
בתי הגאשו-זוקורי מתאפיינים בגג קש מחודד ומשופע, שנחשב לעמיד ובה בעת מונע מהשלג הכבד שיורד באזור במהלך חודשי החורף מלהיערם עליו. הגגות נתמכו לעיתים בעמודים עשויים עץ אשוח. בתי המשפחות האמידות גדולים למדי ויש בהם שלוש או ארבע קומות כך שיכלו לשכן משפחות מורחבות ולעיתים עד שלושים איש. עליית הגג שימשה לעיתים מזומנות לגידול טוואי המשי בעוד שקומת הכניסה שימשה לייצור האשלגן החנקתי.

## בתרבות
בספריה של ליאן הרן, סדרת סיפורי האוטורי, מופיע השם "שיראקווה" כאחת ממשפחות הפיאודליות ביפן שראשיה שלטו בכפרים הסמוכים לנהר (משמעות השם: הנהר הלבן). בסיפור, מושלת נחלת שירקאווה, הליידי קאדה, הנהיגה שושלת נשית באדמותיה, תחילה עם אחיותיה ולאחר מכן בהורשה לבתה.

## קישורים חיצוניים
* 

* גלריית תמונות

קטגוריה:יפן: אתרי מורשת עולמית
קטגוריה:צ'ובו
קטגוריה:יפן: יישובים
סאטון (רובע)

**רובע סַאטוֹן של העיר לונדון** (באנגלית: **The London Borough of Sutton**, ) הוא אחד מרובעי העיר לונדון. הרובע נמצא בדרום מערב העיר.

## היסטוריה
רובע סאטון הוקם בשנת 1965 מכוח חוק השלטון בלונדון 1963 מאיחודם של הרובע המוניציפלי של סאטון וצ'ים עם הרובע המוניציפלי של בדינגטון והרובע העירוני של קארשאלטון שהיו חלק ממחוז סארי.

## שכונות
שכונות הרובע העיקריות הן:
* בדינגטון (Beddington)
* בלמונט (Belmont)
* ולינגטון (Wallington)
* סאטון (Sutton)
* סנט הלייר (St. Helier)
* פארק ווסטר (Worcester Park)
* צ'ים (Cheam)
* קארשאלטון (Carshalton)

## ממשל מקומי ופוליטיקה
מאז שנת 1986 למפלגה הליברל-דמוקרטית רוב במועצת הרובע. קודם לשנה זו היה למפלגה השמרנית רוב במועצה.

בעקבות בחירות 2006, למפלגה הליברלית הדמוקרטית 32 מושבים במועצה, ואילו לשמרנים 22 מושבים. למפלגת הלייבור אין מושבים במועצת הרובע.
בשנת 2007 פרש מהמפלגה השמרנית חבר מועצה ועבר למפלגה העצמאית של הממלכה המאוחדת וחבר מועצה אחר פרש מהמפלגה הליברלית הדמוקרטית ונשאר לשבת במועצה כמועמד עצמאי.

רובע סאטון מחולק לשני אזורי בחירה לפרלמנט הבריטי: סאטון וצ'ים (Sutton and Cheam), וקארשאלטון וולינגטון (Carshalton and Wallington).

## השכלה
ברובע פועלת מכללת קארשאלטון.

## ספורט
ברובע פועלים מועדוני הכדורגל סאטון יונייטד וקארשאלטון אתלטיק. במרכז הספורט שבקארשלטון מתקני ספורט רבים, שתיברכות שחייה, מגרשי סקווש ואולמות ספורט.
בוסטקרוטפט פועלת קבוצת הכדורסל סאטון פומז.

## ערים תאומות
לרובע סאטון שעל התמזה שלוש ערים תאומות:
* 
* 
* 
* 

## קישורים חיצוניים
* 

* 
* מפת רובע סאטון

*
קטגוריה:לונדון: רבעים
קטגוריה:יישובים שהוקמו ב-1965
אירוויזיון 1972

**אירוויזיון 1972**, התחרות ה-17 במספרה, נערכה ב-25 במרץ 1972, באדינבורו, סקוטלנד, לאחר ניצחון מונקו באירוויזיון 1971. המנחה של התחרות הייתה השחקנית והרקדנית הסקוטית מוירה שראר.

המנצחת הגדולה של הערב הייתה לוקסמבורג ששלחה את ויקי לאנדרוס עם השיר "Après toi" (אחרייך). לאנדרוס, יווניה שבילתה את רוב שנותיה בצרפת, כבר ניסתה את מזלה בתחרות, באירוויזיון 1967, אך הגיעה אז למקום הרביעי. עם זכייתה, פרצה בבכי. כותב השיר, איב דסקה, זכה בתחרות בפעם השנייה ברציפות, לאחר שחיבר את השיר "ספסל, עץ, רחוב" שזיכה את מונקו במקום הראשון בשנה הקודמת. הייתה זו הזכייה השלישית של לוקסמבורג (אחרי אירוויזיון 1961 ואירוויזיון 1965). למקום השני הגיעה המארחת הממלכה המאוחדת ולמקום השלישי גרמניה.

ישראל הייתה אמורה להשתתף בפעם הראשונה באירוויזיון בשנה זו עם הזמרת אילנית, אך כיוון שפספסה את מועד ההרשמה, נאלצה לחכות לשנה הבאה.

בין השירים יוצאי הדופן של התחרות ניתן למצוא את השיר האירי "Ceol an ghrá" ("מוזיקת האהבה"), שבוצע על ידי סנדי ג'ונס. זהו השיר האירי הראשון והיחיד עד היום שבוצע בשפה האירית.

הייתה זו השנה הראשונה בתולדות האירוויזיון ללא תיקו בניקוד הסופי בין מדינות.

מלטה זכתה בפעם השנייה ברציפות במקום האחרון לאחר שזכתה במקום זה באירוויזיון שנה לפני כן.

## רקע
אירוויזיון 1972 היה האירוויזיון ה-17 במספרו. למונקו, שזכתה בשנה שעברה (ראו: אירוויזיון 1971), היה מחסור במשאבים כלכליים. רשות השידור המונגאסקית פנתה לצרפת, שהסכימה להפיק את התחרות, אך רק בתנאי שתיערך בצרפת ולא בבית האופרה של מונטה קרלו כפי שתוכנן. מונקו דחתה את ההצעה, והזמינה את נשיא איחוד השידור האירופאי, יו"ר ה-BBC, צ'ארלס קורן, להציע פתרון, וכך נבחרה הממלכה המאוחדת לארח את התחרות שוב. הממלכה המאוחדת הייתה ידועה כזו שתופסת את הפיקוד לידיה במקרה שהמדינה המנצחת אינה מסוגלת לארח את התחרות.

למרות זאת, הייתה זו הפעם הראשונה שהאירוויזיון שהתקיים בממלכה המאוחדת לא נערך בלונדון. סקוטלנד פתחה את שערי היכל אשר לערב המוזיקלי הגדול ביותר באירופה.

## השירים

## מבצעים חוזרים בתחרות

## קישורים חיצוניים

* 
* אירוויזיון 1972, באתר האירוויזיון הרשמי
* היסטוריית ההצבעות של אירוויזיון 1972

*
1972
קטגוריה:1972 במוזיקה
קטגוריה:אירועי מוזיקה בממלכה המאוחדת
קטגוריה:אדינבורו: תרבות
1972
קטגוריה:1972 בממלכה המאוחדת
היי-און-וואי

**היי-און-וואי** (באנגלית: **Hay-on-Wye**, בוולשית: **Y Gelli Gandryll** או **Y Gelli**) אשר מכונה בחיבה "עיר הספרים", היא עיירת שוק קטנה במחוז פוויס אשר בוויילס.

## גאוגרפיה
העיירה שוכנת לצד נהר וואי אשר מהווה את הגבול הטבעי והמנהלי בין אנגליה לוויילס ונמצאת בתוך הפארק הלאומי ברקון ביקונס, מרחק קילומטרים בודדים צפונית להרים השחורים בוויילס.

בהיי מתגוררים כ-1,900 תושבים והעיר הקרובה ביותר היא הרפורד במרחק של 35 קילומטרים מזרחה.

חלק מהיי-און-וואי גולש לתוך מחוז הרפורדשייר. חלק זה של העיירה מהווה כפר נפרד הקרוי קיוזופ (Cusop).
ימין|ממוזער|250px|מרכז העיירה

## עיר הספרים
היי-און-וואי נחשבת לגן-עדן עבור חובב הספרים שכן בעיירה הקטנה ישנם יותר מ-30 חנויות ספרים, דבר אשר עבורו מפורסמת היי ברחבי העולם וידועה כ"עיר ספרים".
רוב החנויות מוכרות ספרים מיד שנייה ואין זה נדיר למצוא בחנויות ספרים מימי המאה ה-19.

בנוסף, מפוזרים בעיר דוכני ספרים המבוססים על יושר (Honesty Bookshops), כלומר ללא קופאים. לדוגמה, בחצר של טירה או מבנה ישנו ארון ספרים והמבקרים רשאים לעלעל בהם, לבחור ולשלשל את הסכום המבוקש לתיבה הממוקמת קרוב לדוכן.

## חורבות טירה
האתר הבולט בעיר הספרים הוא הטירה אשר שוכנת בכניסה למרכז העיירה, אשר למרות מצבה הנוכחי ההרוס עדיין נראית מרשימה. הטירה נבנתה במאה ה-13 וספגה נזק משמעותי במרד הוולשי אשר הונהג על ידי אווין גלינדור (Owain Glyndwr) בשנת 1400, אך עדיין חיו בה עד לתחילת המאה ה-20.
שמאל|ממוזער|240px|חורבות הטירה

## פסטיבל הגארדיאן היי
מאז שנת 1988 נערך בהיי פסטיבל ספרות בשיתוף עם העיתון היומי "הגארדיאן". את הפסטיבל פוקדים כ-80,000 מבקרים לאורך עשרת ימיו בתחילת חודש יוני בכל שנה, כדי לראות ולשמוע סופרים ומשוררים חשובים מרחבי העולם.

## ערים תאומות
להיי שתי ערים תאומות:
* 
* 

## ראו גם
*שבוע הספר העברי

## קישורים חיצוניים

* 
* פסטיבל הגארדיאן היי - מכיל מידע גם בנוגע לפסטיבלים נוספים המתקיימים בעיירה

## הערות שוליים

קטגוריה:ויילס: עיירות
קטגוריה:ספרות ולשית
קטגוריה:גבול אנגליה–ויילס
יורט

שמאל|ממוזער|200px|יורט מקופל ומוכן לתנועה
**יוּרְט** (בטורקית: **Yurt**), **יוּרְטָה** (ברוסית: **Юрта**) או **גיר** (במונגולית: **Гэр**; מילולית: בית) הוא סוג אוהל מסורתי המשמש מספר קבוצות נוודים שונות בערבות מרכז אסיה, והעשוי בדרך כלל מלבד צמר או פרווה המכסה שלד עץ.

## אטימולוגיה וסמליות
בשפות טורקיות, משמעותה המקורית של המילה "יורט" היא "ארץ מגורים", "שטח מחיה" או "מולדת", והביטוי הפך לשם נרדף לבית פיזי נייד שצורתו כשל אוהל בשפות אחרות, כמו רוסית, וממנה עבר לשימוש בינלאומי. מאותו שורש נגזרה גם המילה "Ordu" שמשמעותה בטורקית מודרנית "אדמה" או "ארץ" וזו מצאה את דרכה לשפות שונות כחלק משמה של ממלכת אורדת הזהב (טורקית Altın Orda Devleti - מילולית "מדינת ארץ הזהב"). בקזחית מכונה המבנה киіз үй או "קייז אי" ומשמעות השם היא "בית לבד". בקירגיזית הוא מכונה боз үй "בוז אי" או "בית אפור" על שום צבעו של הלבד. שמו במונגולית הוא גיר, ומשמעותו היא "בית".

שלד הגג של היורט העשוי בצורת שתי וערב הפך כשלעצמו לסמל בתרבויות מרכז אסיה. השלד המכונה בקזחית "שנראק" (Шанырақ) ובקירגיזית "טונדוק" (Tүндүк) עבר לעיתים מאב לבן גם כאשר יתר מרכיבי היורט הוחלפו, וכתמי העשן שהצטברו עליו היו לסמל ולאמצעי מדידה לוותק המשפחה. דוגמת טונדוק מופיעה במרכזו של דגל קירגיזסטן.

## מבנה היורט
היורט עשוי משלד עץ מכוסה לבד שמקורו בצמר כבשים או בפרווה. העץ אינו מצוי בערבות מרכז אסיה ויש לקנותו
בעמקים הנמוכים יותר. לעיתים ניצב במרכז היורט עמוד התומך בגג, וייתכנו גם מספר עמודים. לעיתים מכסות פיסות בד את היורט מבחוץ, ולפי הצורך נתלית משקולת במרכזו כדי לספק לו יציבות. היורטים משתנים בגודלם ובסגנונם ממקום למקום. הצורה המעגלית של היורט מאפשרת לו להתנגד לרוחות מכל כיוון, ומאפשרת גם לחמם ולקרר אותו בקלות.

יורטים מודרניים נמצאים בשימוש בצפון אמריקה ובמידה פחותה גם באירופה, אם כי אלה אימצו בעיקר את צורתו העגולה של היורט המקורי, והם אינם נדמים לו בחומרים מהם הם מיוצרים ובכך שהם מוקמים כמבנים קבועים או קבועים למחצה. יורטים נותרו נפוצים מאוד בטורקיה עד שנות ה-60 וה-70, והם עדיין נמצאים באזורים כפריים של הונגריה.

## גלריה

תמונה:Gorskii_04412u.jpg|יורט באוזבקיסטן
תמונה:Yourte mongole.JPG|יורט במונגוליה
תמונה:Karakul-yurt-d01.jpg|מראה של חלל הפנים של יורט בשינג'יאנג בסין - בחלקה העליון של התמונה נראה חלק מהשנראק, שלד הגג של היורט
תמונה:Flag of Kyrgyzstan.svg|דגל קירגיזסטן שבמרכזו דוגמת שנראק/טונדוק

## קישורים חיצוניים

* איך להקים יורט מונגולי
* אתר המוקדש ליורט
* 
* 
* 

## הערות שוליים

קטגוריה:אוהלים